China taie din salariile fotbaliștilor. Care va fi câștigul maxim al unui jucător chinez.
Federația de fotbal din China a anunțat că salariile vor fi micșorate. În Super Ligă activează mulți fotbaliști celebri. Cel mai mare salariu îl are brazilianul Oscar, peste 21 milioane de euro.
Federația din China a anunțat că va impune o limită superioară a salariilor fotbaliștilor. Cele mai afectate vor fi vedetele aduse pe bani mulți în anii trecuți și, cel mai probabil, jucătorii valoroși se vor întoarce în Europa.China a încercat să atragă starurile fotbalului european ca să aducă suporterii la stadioane. Fotbaliști în pragul retragerii, dar și unii încă "pe val" au ajuns în Super League, jucători de la Milan, Chelsea, Internazionale, Manchester United au plecat în China, atrași de mirajul banilor.Salariul maxim al unui jucător chinez va fi de 627 de mii euro pe an, iar cel al unui jucător străin nu va putea depăși 3 milioane de euro. De exemplu, Oscar, cel mai bine plătit fotbalist din China, ar trebui să accepte o reducere de peste 18 milioane de euro ca să poată continua să joace.În China antrenează și românul Cosmin Olăroiu, care are un salariu de 7 milioane de euro. Măsura luată de chinezi însă nu se referă și la salariile tehnicienilor.Iată ce salarii au în prezent cel mai bine plătiți jucători de fotbal din China:Oscar (Shanghai Sipg) – 21.600.000 euroBakambu (Beijing Guoan) – 18.000.000 euroHulk (Shanghai Sipg) – 15.300.000 euroGraziano Pelle (Shandong Luneng) – 13.900.000 euroEl Shaarawy (Shanghai Shenhua) – 13.900.000 euroPaulinho (Guangzhou Evergrande) -13.000.000 euro.